Coetzer belig ‘emosionele tye en buie’ in uitstalling | Netwerk24
Veiligheidsplan vir George-gebied nodig, sê Winde
’n Oorhoofse veiligheidsplan en vennootskappe is nodig om te verseker dat mense veilig in hul gemeenskappe is, het Alan Winde, Wes-Kaapse LUR vir gemeenskapsveiligheid, gesê.
Coetzer belig ‘emosionele tye en buie’ in uitstalling
Deur AJ Opperman 09 November 2018 14:00
Die aktrise Susan Coetzer se eerste formele kunsuitstalling in sowat ’n dekade word die naweek in die Ruimsig in Roodepoort aangebied.
Moments in Lights word Saterdag en Sondag in die Alice-kunsgalery ten toon gestel.
Child on Jetty deur Susan Coetzer
“Die uitstalling weerspieël verskillende emosionele oomblikke en buie van die mens – byna soos ’n steelkykie deur ’n sleutelgat,” sê Coetzer.
“Die werke is almal in olie, maar hier en daar is gemengde media gebruik. Ek het ook uiteenlopende kleurpalette gebruik – van baie lig en sag tot helder uitbundig en oordadig, tot donker, swaarder bruin en swart – kompleet soos die mens se emosionele palet.”
Coetzer, wat tans in die kykNET-sepie Binnelanders te sien is, was al dikwels tevore by uitstallings in die Alice-galery betrokke.
Dit sluit in samewerking met kunstenaars soos Frans Groenewald en die ontslape skilder-priester Frans Claerhout.
Coetzer het ook vanjaar twee nuwe boeke die lig laat sien, die roman Selma en Louise en ’n geestelike boek Bruistablette vir die lewe.
Voorheen kon haar kuns in die destydse Blou Hond-teaterrestaurant in Linden besigtig word, waar sy tot 2012 haar eie galery, The Moody Art Gallery, bedryf het.
Die adres: Dryflaan 54, Ruimsig, Roodepoort.
* Skakel 011 958 1392 of stuur ’n e-pos na info@aliceart.co.za vir meer inligting.
Praying in the Rain deur Susan Coetzer
Meer oor: Susan Coetzer | Alice-Kunsgalery | Visuele Kuns
Gehoor skater by Susan se bekendstelling
‘Eat, Pray, Love’ vir Afrikaanse lesers